คนรักหลักประกันสุขภาพ อัด รบ.รีดเงินปชช.ไปแจกคนเที่ยวกว่า 1.5 หมื่นล้าน แต่ตัดงบค่ารักษาถึง 650 ล้าน
กลุ่มคนรักหลักประกันสุขภาพ และเครือข่ายผู้ป่วยโรคเรื้อรัง จี้รัฐบาลรีดเงินประชาชนไปแจกให้คนเที่ยวกว่า 15000 ล้านบาท แต่กลับมาตัดงบค่ารักษาที่จำเป็นถึง 650 ล้านบาท16 ส.ค.2562 เฟสบุ๊คแฟนเพจ กลุ่มคนรักหลักประกันสุขภาพ รายงานว่า วันนี้ (16 ส.ค.62) ที่โรงแรมเซนทรา แจ้งวัฒนะ ตัวแทนเครือข่ายผู้ป่วยเรื้อรัง ประกอบด้วยเครือข่ายผู้ติดเชื้อเอชไอวี/เอดส์ ประเทศไทย เครือข่ายผู้ป่วยโรคไต และกลุ่มคนรักหลักประกันสุขภาพ แถลงหลังจากเข้าร่วมพิธีเปิดเวทีรับฟังความเห็นทั่วไปจากผู้ให้บริการและผู้รับบริการในระบบหลักประกันสุขภาพแห่งชาติ ที่รัฐมนตรีว่าการ (รมว.) กระทรวงสาธารณสุขในฐานะประธานคณะกรรมการหลักประกันสุขภาพแห่งชาติ ยืนยันชัดเจนว่า ในสมัยที่ตนเป็นรัฐมนตรีจะไม่มีการล้มระบบ และไม่มีการร่วมจ่ายในระบบแน่นอน ในขณะที่ทราบข่าวมาว่า งบประมาณที่ผ่านคณะรัฐมนตรี (ครม.) ชุดที่แล้วถูกสำนักงบประมาณงุบงิบตัดงบ ทั้งที่ตกลงกันแล้วก่อนเข้า ครม. โดยตัดงบนอกเหมาจ่ายรายหัว หรืองบกองทุนเฉพาะโรค เช่น ค่าบริการผู้ป่วยติดบ้านติดเตียงโดยเฉพาะผู้สูงอายุ โรคไต และเอดส์ สำนักงบประมาณยังต่อรองที่จะให้ตัดงบลงอีกกว่า 650 ล้านบาท ซึ่งจะมีผลกระทบต่อการเข้าถึงยาและการรักษาของกลุ่มผู้ป่วยโรคเรื้อรังแน่นอนนิมิตร์ เทียนอุดม กลุ่มคนรักหลักประกันสุขภาพ กล่าวว่า ยังไม่ทันจะข้ามวันหลังจากที่ รมว.สาธารณสุขประกาศไม่ร่วมจ่าย ไม่ล้มระบบ ก็ได้รู้มาว่ากำลังมีปัญหาเรื่องงบประมาณที่ผ่าน ครม.ชุดที่แล้วที่อนุมัติตามที่สำนักงบฯ เสนอ โดยมีการตัดงบที่เป็นกองทุนเฉพาะ เช่น ค่าบริการผู้ป่วยติดบ้านติดเตียงโดยเฉพาะผู้สูงอายุ กองทุนเอดส์ กองทุนโรคไต ซึ่งจะทำให้งบประมาณหายไปเกือบ 650 ล้านบาท ในขณะที่รัฐบาลชุดนี้ต้องการกระตุ้นเศรษฐกิจโดยการแจกเงินให้คนไปเที่ยวคนละ 1500 บาทกว่า 15000 ล้านบาท และใช้งบกระตุ้นเศรษฐกิจไปกว่า 200000 ล้านบาทแม้ว่าจะเป็นมติ ครม.ชุดที่แล้ว แต่ อนุทิน ซึ่งเป็นทั้งรองนายกฯ และรัฐมนตรีว่าการกระทรวงสาธารณสุข ไม่รู้ว่ารู้เรื่องนี้หรือไม่ ซึ่งการตัดงบประมาณในกองทุนเฉพาะโรคแบบนี้ จะส่งผลอย่างมากต่อการเข้าถึงการรักษา และยาจำเป็นของผู้ป่วยโรคเรื้อรัง แต่ประเทศนี้กำลังรีดเอาเงินที่จำเป็นไปใช้จ่ายในส่วนอื่นที่ไม่จำเป็น เช่น แจกเงินให้เที่ยว เป็นต้น นิมิตร์ กล่าวนิมิตร์ กล่าวว่า งบประมาณที่ถูกตัดลดลง ส่งผลไปถึงค่าบริการผู้ป่วยติดบ้านติดเตียงโดยเฉพาะผู้สูงอายุ ที่ สปสช.ต้องรับผิดชอบคนไทยทุกคนทุกสิทธิ กลับถูกตัดลดลงกว่า 50 ล้านบาท ซึ่งส่งผลกระทบต่อการดูแลผู้ป่วย โดยเฉพาะในสังคมที่มีผู้สูงอายุเพิ่มมากขึ้นและจำเป็นต้องได้รับการดูแลให้มีคุณภาพชีวิตที่ดี แต่รัฐบาลนี้กำลังจะทิ้งคนแก่เหล่านี้ไว้ข้างหลัง เรานัด รมว.อนุทินได้วันที่ 5 กันยายน แต่เราคิดว่าช้าไป ดังนั้น วันนี้ต้องขอส่งเสียงผ่านสื่อมวลชนไปยังรัฐมนตรีให้ดำเนินการเรื่องนี้ด้วยยุพดี ศิริสินสุข กรรมการหลักประกันสุขภาพแห่งชาติ กล่าวว่า งบกองทุนเฉพาะเป็นงบประมาณสำคัญเพราะเป็นงบที่ดูแลกลุ่มประชาชนที่เปราะบางที่สุด ซึ่งรัฐบาลที่แล้วมีการเจรจาร่วมกันระหว่าง อดีตรัฐมนตรีนพ.ปิยะสกล สกลสัตยาทร สำนักงบประมาณ และสปสช. เดิมมีการตกลงต่อรองงบก้อนนี้รวมทั้งหมด 16800 กว่าล้านบาท แต่กลับถูกตัดงบไปกว่า 680 ล้านบาท ซึ่งกรรมก็มาตกกับผู้ป่วยอภิวัฒน์ กวางแก้ว ประธานเครือข่ายผู้ติดเชื้อเอชไอวี/เอดส์ ประเทศไทย กล่าวว่า รัฐบาลชุดที่แล้วก็ไม่ต่างจากรัฐบาลชุดนี้ เพราะผู้นำก็คนเดียวกัน ยิ่งเห็นตัวเลขงบประมาณที่รัฐบาลชุดนี้ใช้ในการกระตุ้นเศรษฐกิจ ยิ่งสะท้อนสะท้านใจ เพราะงบที่รัฐเอาไปแจก เอาไปกระตุ้น ล้วนเป็นไปตามที่นโยบายพรรคการเมืองหาเสียงไว้ แต่กลับมารีดเงินเอากับผู้ป่วย อย่างกรณีผู้ติดเชื้อเอชไอวี มีคนต้องรับยากว่า 300000 คนและเริ่มมารักษาใหม่ปีละกว่า 30000 คน หากงบลดลง คนเหล่านี้จะถูกตัดโอกาสในการมีชีวิตต่อส่วนตัวแทนเครือข่ายผู้ป่วยโรคไต โดย ธนพลธ์ ดอกแก้ว กล่าวว่า เพิ่งเห็นว่างบกองทุนไตถูกตัดไปกว่า 300 ล้านบาท ในขณะที่ผู้ป่วยโรคไตเรื้อรังมีความจำเป็นที่ต้องฟอกไตต่อเนื่อง และขณะนี้พบว่าจำนวนผู้ป่วยเพิ่มขึ้น แต่ขณะที่สิทธิประโยชน์ที่จะทำให้ผู้ป่วยมีคุณภาพชีวิตดีขึ้น เช่น เครื่องฟอกไตที่บ้าน หรือยากดภูมิสำหรับผู้ป่วยปลูกถ่ายอวัยวะ รวมไปถึงค่าบริการการทำเส้นเลือดเพื่อเตรียมล้างไต หรือผ็ป่วยไตที่มีโรคร่วม ซึ่ง สปสช.อยู่ระหว่างพิจารณา แต่ถ้าถูกตัดงบประมาณ โอกาสที่จะได้รับสิทธิประโยชน์ที่ว่าอาจจะหายไปทั้งนี้ กลุ่มคนรักหลักประกันสุขจะมีการขอเข้าพบรัฐมนตรีประทรวงสาธารณสุขในวันที่ 5 ก.ย.นี้ เวลา 10.00 น.โดยวานนี้ รายงานว่าอุตตม สาวนายน รมว.คลัง เปิดเผยว่า แพ็คเกจมาตรการกระตุ้นเศรษฐกิจที่จะเสนอให้คณะรัฐมนตรี (ครม.) เศรษฐกิจ เห็นชอบในวันที่ 16 ส.ค. นี้ จะใช้เม็ดเงินไม่ถึง 1 แสนล้านบาท แต่จะมีเม็ดเงินหมุนในระบบเศรษฐกิจมากกว่า 1 แสนล้านบาท เพื่อเตรียมไว้รองรับความผันจากเศรษฐกิจที่ชะลอตัวและกระทบกับการส่งออกของไทยต่อเนื่องสำหรับชุดมาตรการ จะมีทั้งกระตุ้นการใช้จ่าย การลงทุน ดูแลภาคเกษตรกรที่ได้ผลกระทบจากภัยแล้งก่อนหน้านี้ รวมถึงการกระตุ้นการท่องเที่ยวซึ่งจะมีการแจกเงินเพื่อให้มั่นใจว่าประชาชนมีเงินเที่ยว ซึ่งจะเปิดกว้างเที่ยวได้ทุกจังหวัด เพราะการท่องเที่ยวมีการเชื่อต่อในแต่ละจังหวัดอยู่แล้วมาตรการกระตุ้นการอุปโภคบริโภคและการลงทุนในประเทศนั้น เช่น กระตุ้นการท่องเที่ยวล่าสุดที่สอดรับยุทธศาสตร์ท่องเที่ยวทั้งเมืองหลักและเมืองรอง เล็งสร้างเงินสะพัดในท้องถิ่นจากการใช้จ่ายอุปโภค ที่อยู่ และการช็อปสินค้าชุมชน โดยจะแจกเงินให้กับประชาชน 10 ล้านคน คนละ 1500 บาท รวม 1.5 หมื่นล้านบาท ซึ่งคาดว่าจะเป็นการเปิดลงทะเบียน ใครมาก่อนได้ก่อน ส่วนการจ่ายเงินคาดว่าจะจ่ายเข้าบัญชีตรง
กลุ่มคนรักหลักประกันสุขภาพ และเครือข่ายผู้ป่วยโรคเรื้อรัง จี้รัฐบาลรีดเงินประชาชนไปแจกให้คนเที่ยวกว่า 15000 ล้านบาท แต่กลับมาตัดงบค่ารักษาที่จำเป็นถึง 650 ล้านบาท16 ส.ค.2562 เฟสบุ๊คแฟนเพจ
แจกเงินเที่ยว,กลุ่มคนรักหลักประกันสุขภาพ,เครือข่ายผู้ติดเชื้อเอชไอวี/เอดส์ ประเทศไทย